Битка на Березини
Битка на Березини одиграла се од 26. до 29. новембра 1812. године, између Наполеона Бонапарте и руске војске под вођством Михаила Кутузова, Петра Витгенштајна и адмирала Павела Чичагова. Наполеон се повлачио након неуспешне инвазије на Русију и дошао у сукоб са руским снагама прелазећи преко реке Березине (код Барисава, у Белорусији). Битка се завршила нерешеним исходом. Французи су претрпели огромне губитке, али су успели да пређу реку и избегну да буду заробљени. Од тада је израз "березина" у француском језику постао синоним за катастрофу.